इजिप्त फुटबॉल संघ (अरबी: منتخب مصر لكرة القدم; फिफा संकेत: EGY) हा उत्तर आफ्रिकामधील इजिप्त देशाचा राष्ट्रीय पुरुष फुटबॉल संघ आहे. आफ्रिकेमधील सी.ए.एफ.चा सदस्य असलेला इजिप्त सध्या फिफाच्या जागतिक क्रमवारीमध्ये ३६व्या स्थानावर आहे. आजवर इजिप्त १९३४ व १९९० फिफा विश्वचषक तसेच १९९९ व २००९ फिफा कॉन्फेडरेशन्स चषक स्पर्धांमध्ये खेळला आहे. इजिप्तने आजवर आफ्रिकन देशांचा चषक सर्वाधिक ७ वेळा जिंकला आहे.